cyanic-selkie/wikianc huggingface dataset:
மோகன் மெக்கின்சு துடுப்பாட்ட அரங்கம்
மோகன் மெக்கின்சு துடுப்பாட்ட அரங்கம் (Mohan Meakins Cricket Stadium) இந்தியாவின் உத்திரப்பிரதேச மாநிலத்திலுள்ள காசியாபாத்து நகரில் அமைந்துள்ளது. இதை நரேந்திர மோகன் விளையாட்டரங்கம் என்ற பெயராலும் அழைக்கிறார்கள். 1977 ஆம் ஆண்டு உள்ளூர் அணியான உத்தரபிரதேச துடுப்பாட்ட அணி பரோடா துடுப்பாட்ட அணியுடன் மோதிய போட்டியின் போது 12 இரஞ்சிக் கோப்பை போட்டிகள் இங்கு நடந்தன. இதே ஆண்டு நடைபெற்ற உத்திரப்பிரதேசம், கர்நாடகா இடையிலான இரஞ்சிக் கோப்பை இறுதி போட்டியும் இங்குதான் நடைபெற்றது.
1997 ஆம் ஆண்டு மகளிர் துடுப்பாட்ட உலகக் கோப்பைப் போட்டிகள் நடைபெற்ற 25 இடங்களில் மோகன் மெக்கின்சு துடுப்பாட்ட அரங்கமூம் ஒன்றாகும். இவ்வரங்கத்தில் இரண்டு மகளிர் உலகக் கோப்பை போட்டிகள் நடைபெற்றன. அவை நெதர்லாந்து பெண்கள் மற்றும் நியூசிலாந்து மகளிர் இடையிலான போட்டியும் இந்திய மகளிர் மற்றும் நெதர்லாந்து மகளிர் இடையேயான போட்டியுமாகும்.
புற இணைப்புகள்
பகுப்பு:உத்தரப் பிரதேசம் பகுப்பு:காசியாபாத் மாவட்டம், இந்தியா பகுப்பு:இந்தியத் துடுப்பாட்ட மைதானங்கள்
பட்டீஸ்வரம் மூக்காளம்மன் கோயில்
பட்டீஸ்வரம் மூக்காளம்மன் கோயில் தமிழ்நாட்டில் தஞ்சாவூர் மாவட்டம், பட்டீஸ்வரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மூக்காளம்மன் சன்னதியும், அய்யனார், விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மார்கரெட் கிவல்சன்
மார்கரெட் காலந்து கிவல்சன் (Margaret G. Kivelson) (அக்தோபர் 21, 1928) ஓர் அமெரிக்க விண்வெளி அறிவியலாளரும் கோள் அறிவியலாளரும் ஆவார். இவர் இலாசு ஏஞ்சலீசு கலிபோர்னியா பல்கலைக்கழகத்தின் விண்வெளி இயற்பியல் துறையின் தகைமைப் பேராசிரியராக உள்ளார். இவர் 2010 இல் இருந்து அண்மைவரை கலிபோர்னியா பல்கலைக்கழகத்தில் பதவியில் உள்ளதோடு மிச்சிகான் பல்கலைக்கழகத்திலும் ஆராய்ச்சி அறிவியலாளராகவும் அறிஞராகவும் உள்ளார். இவர் புவி, வியாழன், காரிக்கோள் ஆகியவற்றின் காந்தக்கோளங்களை ஆய்வு செய்கிறார். அண்மையில் இவர் கலீலிய நிலாக்களையும் ஆய்வு செய்கிறார். இவர் எட்டு ஆண்டுகளாக வியாழனின் காந்தக்கோள அளவீடுகளைப் பதிவுசெய்துவரும் கலீலியோ விண்கல இலக்குத் திட்டக் காந்த அளவியின் முதன்மை ஆய்வாளர் ஆவார். இவர் புவியைச் சுற்றிவரும் நாசா-ஈசா கிளசுட்டர் II விண்கலக் கூட்டு இலக்குத் திட்ட காந்த அளவியின் இணை ஆய்வாளரும் ஆவார். இவர் நாசாவின் தெமிசு இலக்குத்திட்ட்த்திலும் இணை ஆய்வாளராக உள்ளார். இவர் காசினி-ஐகன்சு இலக்குத்திட்ட காந்த அளவி ஆய்வுக் குழுவிலும் உறுப்பினராக உள்ளார். இவர் ஐரோப்பிய முகமையின் வியாழனின் பனிக்கட்டி நிலாத் தேட்டக்கலக் காந்த அளவி  ஆய்வுக் குழுவிலும் பங்கேற்கிறார். இவர் 350 ஆய்வுக் கட்டுரைகளை எழுதியதோடு பரவலாகப் பயன்பட்டுவரும் விண்வெளி இயற்பியல் நூலின் இணையாசிரியரும் ஆவார் (விண்வெளி இயற்பியலுக்கான அறிமுகம்).
வெளி இணைப்புகள்
பகுப்பு:அமெரிக்கப் புவியியற்பியலாளர்கள் பகுப்பு:அமெரிக்க வானியற்பியலாளர்கள் பகுப்பு:அமெரிக்க வானியலாளர்கள் பகுப்பு:கோள் அறிவியலாளர்கள் பகுப்பு:பெண் கோள் அறிவியலாளர்கள் பகுப்பு:வாழும் நபர்கள் பகுப்பு:1928 பிறப்புகள் பகுப்பு:பெண் இயற்பியலாளர்கள் பகுப்பு:பெண் புவியியற்பியலாளர்கள் பகுப்பு:பெண் வானியலாளர்கள் பகுப்பு:பெண் வானியற்பியலாளர்கள் பகுப்பு:அமெரிக்கப் பெண் அறிவியலாளர்கள்
கிறித்துமசு கேக்
கிறித்துமசு அணிச்சல் (Christmas cake) என்பது பெரும்பாலும் பழங்களால் செய்யப்படும் அணிச்சல் ஆகும். பல நாடுகளில் இது கிறித்துமசு நேரத்தில் பரிமாறப்படுகிறது.
பிரித்தானிய மற்றும் பொதுநலவாய வகைகள்
thumb| அழகாக அலங்கரிக்கப்பட்ட கிறிஸ்துமசு அணிச்சல் thumb| வெள்ளை கிறிஸ்துமசு அணிச்சல் கிறிஸ்மஸ் அணிச்சல் என்பது இங்கிலாந்தின் பாரம்பரியத்தில் பிளம் கஞ்சியாகத் தொடங்கியது. பாரம்பரிய கிறித்துமசு அணிச்சலானது அதிகளவில், ஈரமான, சுல்தான்கள் (தங்கத் திராட்சையும்) மற்றும் திராட்சையும் கொண்டு தயாரிக்கப்படுகிறது. கிறிஸ்துமஸ் அணிச்சல்கள் பனிப்பூசி மூடப்பட்டிருந்தால், அதை அலங்கரிப்பது மிகவும் பொதுவானது - வீடுகளின் மாதிரிகள், தேவதாரு மரங்கள் அல்லது கிறிஸ்துமசு தாத்தா ஆகியவை அலங்காரங்களின் வரிசையில் இருக்கலாம்.
இசுகாட்டுலாந்திய சிறப்புப் பாரம்பரிய கிறித்துமசு அணிச்சலின் பெயர், "விஸ்கி டண்டீ" ஆகும். பெயரில் குறிப்பிடுவது போல, இந்த அணிச்சல் டண்டியில் தோன்றியது; ஸ்காட்ச் விஸ்கி கலந்து தயாரிக்கப்படுகிறது. இது மென்மையான, துகளாகவும், பழம் மற்றும் மிட்டாய் தூவப்பட்டு, உலர் திராட்சை, சுல்தான் மற்றும் சேலப்பழம் மட்டும் கலந்துசெய்யப்பட்டது. ஹொக்மனேவில், இசுகொட்லாந்து கருப்பு வெதுப்பியும் இதேபோன்று விஸ்கி மற்றும் காரவே விதைகளைப் பயன்படுத்திச் செய்து சாப்பிடுகிறார்
கிறித்துமசு அணிச்சல்களிலும், கிறித்துமசு புட்டிங்களிலும் நல்லூழிற்காக நாணயங்கள் அவ்வப்போது சேர்க்கப்பட்டன. வழக்கமான தேர்வுகளாக வெள்ளி துண்டு, அல்லது பிரித்தானிய நாணயங்கள் சேர்க்கப்பட்டு கிரீசு காகிதங்கள் கொண்டு அலங்கரிக்கப்பட்டிருக்கும்.
யார்க்சையரில், கிறிஸ்மசு அணிச்சலை மற்ற வகை பழ அணிச்சல்களைப் போலவே, வென்ஸ்லீடேல் போன்ற பாலாடைக்கட்டியுடன் சாப்பிடலாம்.
இங்கிலாந்தில் கிறிஸ்துமஸசு நேரத்தில் வழங்கப்படும் ஒரு அணிச்சல், பாரம்பரிய கிறிஸ்துமசு அணிச்சல், "யூல் லாக் அல்லது சாக்லேட் லாக்" என்று அழைக்கப்படும் அணிச்சல் ஆகும். இது ஒரு சுவிஸ் ரோல் ஆகும். இதில் சாக்லேட் பூசப்பட்டுள்ளது.
கிறிஸ்மசு அணிச்சல் பெரும்பாலும் விக்டோரியன் காலத்தில் முன்னர் பிரபலமான பன்னிரண்டாவது இரவு அணிச்சலின் மறுபெயராக உள்ளது.
மற்ற நாடுகளில்
கீழே பட்டியலிடப்பட்டுள்ள சில கேக்குகளில் பழம் இல்லை. உதாரணமாக, பெச் டி நோயலில் எந்த பழமும் இல்லை; இது ஒரு பழ கேக் அல்ல.
அமெரிக்க ஐக்கிய நாடுகளில் சிலர் கிறித்துமசு நேரத்தில் பழ கேக்குகளைப் பரிசாக வழங்குகிறார்கள், ஆனால் அவை கிறிஸ்துமஸ் கேக்குகள் என்று அழைக்கப்படுவதில்லை. இருப்பினும், கனடாவில், இத்தகைய கேக் ஆங்கிலம் பேசும் பெரும்பான்மையினரிடையே "கிறித்துமசு கேக்" என்று அழைக்கப்படுகிறது.
இந்தியாவில், கிறித்துமசு கேக்குகள் பாரம்பரியமாகப் பல வகைகளைக் கொண்ட ஒரு பழ கேக் ஆகும். அலகாபாதி கேக் என்பது சுவை மற்றும் தோற்றத்திற்குப் பிரபலமானது. பல சிறிய மற்றும் மிகவும் பாரம்பரியமான கிறித்தவ அடுமனைகள் ஆல்கஹாலினை, பொதுவாக ரம், கேக்கில் சேர்க்கின்றன.
இலங்கையில், கிறித்துமசு கேக் தயாரிப்பதற்காக அதிக அளவிலான இனிப்பினை கரும்பு சர்க்கரைக்குப் பதிலாகவும், பிற மசாலாப் பொருட்களான ஜாதிக்காய், இலவங்கப்பட்டை மற்றும் கருப்பு மிளகு முதலியவற்றைச் சேர்த்துத் தயாரிக்கின்றன. thumb| நிஜியா சந்தையில் காட்சி வழக்கில் ஜப்பானிய பாணி கிறிஸ்துமஸ் கேக்குகள் ஜப்பானில், கிறித்துமசு கேக் பாரம்பரியமாகக் கிறித்துமசு முன்னாளில் அன்று சாப்பிடப்படுகிறது. இது கடற்பாசியில் செய்யப்படும் கேக் ஆகும். கேக்கின் மேற்பகுதியில் கிரீம் கொண்டு பூசப்பட்டு, ஸ்ட்ராபெர்ரி பழங்களால் அலங்கரிக்கப்பட்டிருக்கும். பொதுவாகக் கிறித்துமசு சாக்லேட்டுகள் அல்லது பருவகால பழங்கள் மற்றும் சாண்டா கிளாஸ் அலங்காரத்துடன் காணப்படும். இந்த வகையான கிறித்துமசு கேக்குகள் முதலில் புஜியாவால் அறிமுகப்படுத்தப்பட்டன. மேலும் இவை டோக்கியோவின் மத்திய வணிக மாவட்டமான கின்சாவில் விற்பனையினைத் தொடங்கி பிரபலப்படுத்தப்பட்டன. ஜப்பான் மேற்கத்தியப மயமாக்கலின் பாரிய அலைகளை, குறிப்பாக உயர் உயரடுக்கினரால் சென்று கொண்டிருந்த காலகட்டத்தில் இது இருந்தது. பொதுவாக மேற்கத்தியக் கலாச்சாரங்களில் வலுவான ஆர்வம் கொண்டிருந்த உயர் வர்க்க உறுப்பினர்கள், மேற்கத்தியப் பாணி இனிப்புகளை ஒரு சுவையாக அனுபவித்தனர். எனவே, ஒரு மேற்கத்தியப் பாணி இனிப்பு என்பதால், கிறிஸ்துமஸ் கேக்குகள் மேற்கத்திய நவீனத்துவம் மற்றும் சமூக அந்தஸ்தின் யோசனையுடன் தொடர்புடையவை. எனவே, கிறிஸ்மஸ் கேக்குகள் வணிகமயமாக்கப்பட்டு பொது மக்களுக்கு மலிவு விலையில் கிடைத்தபோது இது பெரும் வெற்றியைப் பெற்றது. கிறிஸ்துமஸ் கேக்குகளின் வெவ்வேறு வடிவங்கள் மற்றும் பாணிகள் நாட்டிலுள்ள எண்ணற்ற மிட்டாய்க் கடைகளில் வெளியிடப்படுகின்றன; கேக்குகள் இனி ஸ்ட்ராபெர்ரி மற்றும் மேலே சாண்டா கிளாஸுடன் கூடிய சுற்று வெள்ளை கேக்குகளின் பாரம்பரிய வடிவத்துடன் பிணைக்கப்படவில்லை. இன்று கிறித்துமசு கேக்குகள் கிறித்துமசு கொண்டாட்டத்தின் சடங்காக மாறிவிட்டது; குறிப்பாக, குடும்பம் அல்லது நண்பர்களுடன் கேக்கைப் பகிர்ந்து கொள்ளும் செயல் முக்கியமாக உள்ளது.
பிலிப்பைன்ஸில், கிறித்துமசு கேக்குகள் பிரகாசமான மஞ்சள் பவுண்டு கேக்குகள் ஆகும். இவை அதிக அளவில் பிராந்தி அல்லது ரம்முடன் பனை சர்க்கரை கலந்து தயாரிக்கப்படுகிறது. பாரம்பரியமாக தயாரிக்கப்படும் கேக்கில் சிவெட் கஸ்தூரி சேர்க்கப்படுகிறது. தற்கால கேக்குகளில் ரோஸ்வாட்டர் அல்லது ஆரஞ்சு மலர் நீர் பொதுவாகச் சேர்க்கப்படுகிறது. ஏனெனில் சிவெட் கஸ்தூரி மிகவும் விலை உயர்ந்தது. இந்த மதுபானம் நிறைந்த கேக்குகளை சுகாதாரமாகக் கையாளப்படும்போது பல மாதங்களுக்குப் புதிதாகத் தயாரித்தது போன்று இருக்கும்.
பிரான்சில், பெல்ஜியத்தில், சுவிட்சர்லாந்தில், பிரெஞ்சு கனடாவில், லக்சம்பர்க் மற்றும் லெபனானில், பெச்சே டி நோயல் (யூல் லாக் கேக்) பாரம்பரிய கிறித்துமசு கேக் ஆகும். இவை சாக்லேட், காபி, கிராண்ட் மார்னியர் ஆகியவற்றுடன் வெண்ணெய் கிரீம் அடுக்குடன் கடற்பாசி கொண்டு தயாரிக்கப்படுகிறது. பனியால் மூடப்பட்ட மரத்தின் உருவகப்படுத்தச் சர்க்கரை தூள் தூவப்படுகிறது. யூல் லாக் கேக்குகள் பெரும்பாலும் கிறித்துமசு-கருப்பொருள் சர்க்கரை அல்லது நெகிழி அலங்காரங்களால் (கிறிஸ்துமஸ் மரம், சாண்டா, கலைமான், ஹோலி இலைகள்,) அலங்கரிக்கப்படுகின்றன.
சைப்ரஸில், கிறித்துமசு கேக் கிறித்துமசு தினத்தன்று வழங்கப்படுகிறது. உள்ளூர் மக்கள் தங்கள் விருந்தினர்களுக்கு வழங்கும் முதல் விருந்து கேக்காகும். சைப்ரியாட் கிறிஸ்துமஸ் கேக் இங்கிலாந்து கேக்கிற்கு சமமானது.
ஜப்பான்
கிறித்துமசு என்பது ஜப்பானில் உள்ள பாட்டிசெரிகளுக்கு மிகவும் மும்மரமான மதச்சார்பற்ற விடுமுறையாக உள்ளது. ஜப்பானிய கிறித்துமசு கேக்குகள் பலவிதமான சுவையுடன், பல்வேறு பொருட்கள் கலந்து பல வண்ணங்களுடன் உருவாக்கப்படுகின்றன.
ஜப்பானில், பெண்கள் பாரம்பரியமாக இளம் வயதிலேயே திருமணம் செய்துகொள்வார்கள் என்று எதிர்பார்க்கப்பட்டது, மற்றும் 25 வயதிற்குப் பிறகு திருமணமாகாதவர்கள் கிறிஸ்மஸ் கேக்குகள் (ク リ マ ス ケ ー キ) என உருவகமாகக் குறிப்பிடப்படுகிறார்கள். இந்த சொல் முதன்முதலில் 1980களில் பிரபலமானது ஆனால் பின்னர் இது மிகவும் பொதுவானதாகிவிட்டது ஏனெனில் ஜப்பானிய பெண்கள் இன்று திருமணமாகாமல் ஓரளவு குறைவான களங்கத்துடன் இருக்க முடியும்.
வெளி இணைப்புகள்
பகுப்பு:அணிச்சல்கள்
திருவையாறு அரண்மனை
திருவையாறு அரண்மனை என்பது தமிழ்நாட்டின், தஞ்சை மாவட்டம், திருவையாறில் உள்ள ஒரு அரண்மனையாகும். இந்த அரண்மனையானது திருவையாறில் காவிரி ஆற்றுப் பால வலது கரையில், தஞ்சாவூர் மராத்தியர் காலத்தில் சகாஜியால் கட்டப்பட்டது ஆகும். இந்த அரண்மனையில் பத்துக்கும் அதிகமான அறைகள் உள்ளன. சில அறைகளில் சிதைந்த நிலையில் பழங்கால ஓவியங்களும் உள்ளன. இந்த அரண்மனைக்கும், தஞ்சைப் பெரிய கோயிலுக்கும் பழங்காலத்தில் சுரங்கப்பாதை இருந்துள்ளது என்றும். தற்போது இந்த சுரங்கப்பாதை அடைக்கப்பட்டுள்ளதாகவும் கூறப்படுகிறது. அரண்மனையானது தற்போது தனியாரின் கட்டுப்பாட்டில் உள்ளது. இங்கு ஆண்டுதோறும் மூன்று நாட்கள் பிரக்ருதி பவுண்டேசன் சார்பில் மரபு மாறா இசை நிகழ்ச்சி என்ற பெயரில் இசை நிகழ்ச்சி நடைபெறுவது வழக்கமாக உள்ளது.
மேற்கோள்கள்
பகுப்பு:தஞ்சாவூர் மாவட்டம் பகுப்பு:தமிழ்நாட்டு அரண்மனைகள்
கோத்தா சமரகான்
கோத்தா சமரகான் அல்லது சமரகான், (மலாய்: Samarahan அல்லது Kota Samarahan; ஆங்கிலம்: Samarahan; அல்லது Kota Samarahan; சீனம்: 三马拉汉); என்பது கிழக்கு மலேசியா, சரவாக் மாநிலத்தின், சமரகான் பிரிவு (Samarahan Division); சமரகான் மாவட்டத்தில் (Samarahan District) அமைந்து உள்ள ஒரு நகரம். கூச்சிங் மாநகரத்திற்கான துணைக்கோள் நகரமாகவும் விளங்குகிறது.
கோத்தா சமரகான் நகர்ப்பகுதி, சரவாக் மாநிலத்தின் மருத்துவம் மற்றும் கல்வி மையமாக மாறி வருகிறது. மேலும் இந்த நகரம் இப்போது அறிவின் நகரம் என்றும் பேச்சு வழக்கில் அறியப் படுகிறது.
பொது
சமரகான் மாவட்டம் (Samarahan District); அசா செயா மாவட்டம் (Asajaya District); சாடோங் செயா (Sadong Jaya District); துணை மாவட்டம்; ஆகியவை கோத்தா சமரகான் நகராண்மைக் கழகத்தின் (Kota Samarahan Municipal Council) அதிகாரத்தின் கீழ் வருகின்றன.
2010-ஆம் ஆண்டு நிலவரப்படி, கோத்தா சமரகான் நகரத்தின் மொத்த மக்கள் தொகை 12,724 ஆகும். மேலும் கோத்தா சமரகான் நகராண்மைக் கழகத்தினால் நிர்வகிக்கப்படும் அனைத்து நகரங்களின் மக்கள் தொகை 85,495 ஆகும்.
சொல் பிறப்பியல்
முவாரா துவாங் (Muara Tuang) என்றால் மலாய் மொழியில் "துவாங் கழிமுகம்" என்று பொருள். தொடக்கக் காலக் குடியேற்றம், சுங்கை துவாங்கி ஆற்றின் முகப்பில் அமைந்து இருந்ததால் முவாரா துவாங் என்று பெயரிடப்பட்டது.
கோத்தா சமரகான்
1983 ஆகஸ்டு 19-ஆம் தேதி முவாரா துவாங் எனும் துணை மாவட்டம் முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.
மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் (Muara Tuang bazaar) ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.
கோத்தா சமரகான் என்பது மலாய் மொழியில் "சமரகான் நகரம்" என்று பொருள்படும். சமரகான் மாவட்டத்தின் பெயரால் பெயரிடப்பட்டது.
இந்த நகரம் தொடக்கக் காலக் குடியேற்றத்தின் மையப் புள்ளியாக இருந்தது. அப்போது ஒரு முக்கிய நதியாக விளங்கிய பாத்தாங் சமரகான் எனும் பெயரில் இந்த நகரமும் அழைக்கப் படுகிறது.
அமைவு
கோத்தா சமரகான் என்பது கூச்சிங் பெருநகரப் பகுதியின் புறநகர்ப் பகுதியாகும். கூச்சிங்கில் இருந்து தென் கிழக்கே சுமார் 30 கி.மீ. தொலைவில் அமைந்து உள்ளது.
சமரகான் பகுதியில் உள்ள நிலங்கள் பெரும்பாலும் மலைகள் இல்லாதவை. தட்டையான, தாழ்வான நிலப் பகுதிகள். தென்னை, எண்ணெய் பனை மற்றும் அன்னாசி தோட்டங்களுக்கு ஏற்ற கரி மண் நிலங்கள்.
காலநிலை
கோத்தா சமரகான் வெப்பமண்டல மழைக்காடுகள் காலநிலையைக் கொண்டது. அயனமண்டல மழைக்காடுகள் என்றும் சொல்வார்கள். ஆண்டு முழுவதும் கனமழை; அல்லது மிக அதிக மழைப் பொழிவைக் கொண்டு உள்ளது. அதாவது அதிகமான வெப்பத்தையும்; அதிகமான மழை வீழ்ச்சியையும் கொண்டு உள்ளது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:சரவாக் பகுப்பு:சரவாக் நகரங்கள்‎
ரேவதி அத்வைதி
ரேவதி அத்வைதி (Revathi Advaithi) இந்திய வம்சாவளியைச் சேர்ந்தவராவார். அமெரிக்காவில் வணிக நிர்வாகியாக உள்ளார். பிளெக்சு நிறுவனத்தின் தலைமை நிர்வாக அதிகாரி யாக பணிபுரிகிறார். முன்னதாக இந்நிறுவனம் பிளெக்சுட்ரானிக்சு என்று அழைக்கப்பட்டு வந்தது. அறிவியல், தொழில்நுட்பம், பொறியியல், கணிதம் துறைகளில் பெண்களுக்கான வழக்கறிஞராகவும் செயல்படுகிறார். 2019 ஆம் ஆண்டு பிளெக்சில் சேருவதற்கு முன்பு அத்வைதி ஈடன் மற்றும் அனிவெல் நிறுவனத்தில்  பல்வேறு தலைமைப் பதவிகளில் பணியாற்றினார்.
உபர் மற்றும் கேட்டலிசுட்டு.ஆர்க் நிறுவனங்களின் இயக்குநர்கள் குழுவிற்கு ஒரு தனித்துவமான இயக்குனராக பணியாற்றுகிறார். மாசாச்சூசெட்சு தொழில்நுட்பக் கழகத்தின் தலைமை நிர்வாக அதிகாரி ஆலோசனைக் குழுவில் உறுப்பினராகவும் உள்ளார். 2019 மற்றும் 2020 ஆம் ஆண்டுகளில் பார்ச்சூன் பத்திரிகை தேர்ந்தெடுத்த மிகவும் சக்திவாய்ந்த பெண்கள் பட்டியலில் இவர் பெயரும் இடம்பெற்றது.
கல்வி
அத்வைதி 1990 இல் பிர்லா அறிவியல் மற்றும் தொழில் நுட்ப நிறுவனத்தில் இயந்திரப் பொறியியலில் இளநிலை பட்டம் பெற்றார். மேலும் 2005 ஆம் ஆன்டு தண்டர்பேர்டு  குளோபல் பள்ளியில் வணிக மேலாண்மையில் முதுநிலை பட்டம் பெற்றார்.
தொழில்
2019 ஆம் ஆண்டு பிப்ரவரி மாதத்தில் அத்வைதி பிளெக்சு நிறுவனத்தில் தலைமை நிர்வாக அதிகாரியாக பணியில் சேர்ந்தார். தொழில்நுட்பம், உற்பத்தி மற்றும் விநியோகச் சங்கிலியின் அடுத்த சகாப்தத்தை இயக்குவதில் தனது கவனம் இருப்பதாக அப்போது அவர் குறிப்பிட்டார். thumb| இல்லினாய்சு பப்பளோ குரோவ் நிறுவனத்தில் ரேவதி அத்வைதி அத்வைதியின் நிர்வாகத்தின் கீழ், பிளெக்சு நிறுவனம் அதன் ஒப்பந்த உற்பத்தித் தொழிலை அதிகப்படுத்தி, வாடிக்கையாளர் மதிப்புச் சங்கிலி உரிமையாளருடன் நேரடி தொடர்புக்கு அதன் கவனத்தை மாற்றியது. தனது தலைமைத்துவ பாணியை "பச்சாதாபமாக இருந்தாலும் விரைவாக இவர் முடிவுகளை எடுப்பார். வாடிக்கையாளர்கள் மற்றும் ஊழியர்களுடனான சந்திப்புகளுக்கு தனது 60% நேரத்தை செலவிடுகிறார்.
2020 ஆம் ஆண்டு சனவரி மாதத்தில் பிளெக்சு நிறுவனத்தின் தொழிற்சாலைகள் 8,000 தனிநபர் பொருட்களின் பற்றாக்குறையை எதிர்கொண்டது. கோவிட் தொற்றுநோய் தனது வாழ்க்கையில் சந்தித்த மிகவும் கடினமான நேரம் என்று ஒரு பேட்டியில் இவர் கூறியுள்ளார். அத்வைதியின் வழிகாட்டுதலின் கீழ், பிளெக்சு நிறுவனம் தனது 50,000 சீனத் தொழிலாளர்களை பிப்ரவரி தொடக்கத்தில் பாதுகாப்பான வேலைக்குத் தயார்படுத்தியது, மே மாத தொடக்கத்தில், இந்நிறுவனம் நூற்றுக்கணக்கான தொலைதூர தொழிலாளர்களை வேலைக்குத் திருப்பி தொற்றுநோயை எதிர்த்துப் போராட மருத்துவ உற்பத்தியை துரிதப்படுத்தியது. thumb| போலந்தின் டெக்சியுவ் நிறுவனத்தில் ரேவதி அத்வைதி அத்வைதியின் ஆட்சிக்காலத்தில், பிளெக்சு நிறுவனம் நீர் பாதுகாப்பைக் கையாண்டது.
அத்வைதி பிரித்தானிய பன்னாட்டு திட்டங்கள் வாரியத்தில் சனவரி 2019 முதல் சூலை 2020 வரை பணியாற்றினார். சூலை 2020 ஆம் ஆண்டில் இந்த பொறுப்பில் இருந்து விலகி உபரில் குழு உறுப்பினராக சேர்ந்தார். வணிக வட்டமேசை மற்றும் கேட்டலிசுட்டு நிறுவனங்களின் தலைமை நிர்வாக அதிகாரியாகவும் உறுப்பினராகவும் உள்ளார்.
ஊடகம் மற்றும் பேச்சு
2019 மற்றும் 2020 ஆம் ஆண்டுகளில், அத்வைதி பார்ச்சூனின் மிக சக்திவாய்ந்த பெண்கள் பட்டியலில் பெயரிடப்பட்டார். இவ்வாறு அங்கீகரிக்கப்பட்ட ஒரே இந்திய வம்சாவளி தலைமை நிர்வாக அதிகாரிகளில் ஒருவர்.
பிசினசு டுடே பத்திரிகை அத்வைதியை 2020 ஆம் ஆண்டில் இந்தியாவின் மிக சக்திவாய்ந்த பெண்களில் ஒருவராக அங்கீகரித்தது.
2021 ஆம் ஆண்டில் கேட்கெட்சு  நவ் அத்வைதியை மிக முக்கியமான இந்திய வம்சாவளி தொழில்நுட்ப நிர்வாகிகளில் ஒருவராக பட்டியலிட்டது.
அத்வைதி சிலிக்கான் பள்ளத்தாக்கு தலைமைக் குழுவின் ஆண்டு மன்றத்தில் பேசினார். உலகப் பொருளாதார மேம்பட்ட உற்பத்தி பணிக்குழு மற்றும் ஆர்ர்வார்டு வணிக கூட்டங்களில் 2020 ஆம் ஆன்டு சொற்பொழிவுகள் நிகழ்த்தினார்.
தனிப்பட்ட வாழ்க்கை
1967 ஆம் ஆண்டு இரசாயனப் பொறியாளரான ஏ.என்.என். சுவாமிக்கும் இல்லத்தரசியான விசாலம் சுவாமிக்கும் மகளாக இவர் பிறந்தார். அத்வைதி ஐந்து மகள்களில் ஒருவராவார். இறுதியாக இந்தியாவின் சென்னையில் குடியேறுவதற்கு முன்பு இவர்களுடைய குடும்பம் பீகார், குசராத்து, அசாமில் வாழ்ந்தது,
ரேவதி தனது கணவர் சீவன் முல்குந்தை கன்சாசின் அட்சின்சனில் சந்தித்து 1998 ஆம் ஆண்டு திருமணம் செய்து கொண்டார். ஜீவன் மற்றும் ரேவதி இங்கிலாந்து, சாங்காய், பீனிக்சு, பிட்சுபர்க் ஆகிய இடங்களில் வசித்தனர். இப்போது பே பகுதியில் வசிக்கிறார்கள். இவர்களுக்கு இரண்டு குழந்தைகள் இருக்கிறார்கள்.
மேற்கோள்கள்
பகுப்பு:1967 பிறப்புகள் பகுப்பு:வாழும் நபர்கள்
அனந்த சதுர்த்தி
ஆனந்த் சதுர்த்தி / கணேச விசர்சனம் (Anant Chaturdashi / Ganesh Visarjan) என்பது சைனர்களாலும், இந்துக்களாலும் அனுசரிக்கப்பட்டு கொண்டாடப்படும் ஒரு பண்டிகையாகும்.
அனந்த சதுர்த்தி என்பது பத்து நாட்கள் நீடிக்கும் விநாயக உற்சவம் அல்லது விநாயக சதுர்த்தியின் கடைசி நாளாகும். மேலும் விநாயகனின் உருவத்தை பக்தர்கள் நீர்நிலைகளில் கரைப்பது 'கணேச விசர்சனம்' என்று அழைக்கப்படுகிறது.
சைன மத அனுசரிப்பு
சைன நாட்காட்டியில் இது ஒரு முக்கியமான நாளாகும். சுவேதாம்பர சைனர்கள் பாதோ மாதத்தின் கடைசி 10 நாட்களில் பர்வ பர்யுசானவை அனுசரிக்கிறார்கள். திகம்பர சைனர்கள் தஸ் லக்சன் பர்வினை பத்து நாட்களைக் கடைப்பிடிக்கிறார்கள். சதுர்த்தி (அனந்த சௌதாஸ் என்றும் அழைக்கப்படுகிறது) தஸ் லக்சன் பர்வின் கடைசி நாளாகும். சமவாணி சைனர்கள் தெரிந்தோ அல்லது வேறுவிதமாகவோ செய்த தவறுகளுக்கு மன்னிப்பு கேட்கும் நாள், அனந்த சதுர்த்திக்குப் பிறகு ஒரு நாள் அனுசரிக்கப்படுகிறது. 12வது தீர்த்தங்கரரான வசுபூஜ்ஜியர் நிர்வாணம் அடைந்த நாள் இது.
இந்து மத அனுசரிப்பு
நேபாளம், பீகார், கிழக்கு உத்தரப் பிரதேசத்தின் சில பகுதிகளில், இந்த விழா திருப்பாற்கடலுடனும் விஷ்ணுவின் அனந்த ரூபத்துடன் நெருக்கமாக இணைக்கப்பட்டுள்ளது. பதினான்கு திலகங்களுடன் (சிறிய செங்குத்து கீற்றுகள்) ஒரு சிலை மரப் பலகை ஒன்றில் செய்யப்படுகிறது. கீற்றுகளில் பதினான்கு கோதுமை ரொட்டிகள் வைக்கப்படுகின்றன. பாற்கடலைக் குறிக்கும் பஞ்சாமிர்தம் (பால், தயிர், வெல்லம், தேன் மற்றும் நெய் ஆகியவற்றால் ஆனது) இந்த மரப் பலகையில் வைக்கப்படுகிறது. 14 முடிச்சுகள் கொண்ட ஒரு நூல், அனந்தரின் அடையாளமாக ஒரு வெள்ளரிக்காயில் சுற்றப்பட்டு, இந்த "பாற்கடலில்" ஐந்து முறை சுழற்றப்படுகிறது. பின்னர், இந்த அனந்த நூல் முழங்கைக்கு மேல் வலது கையில் ஆண்களால் கட்டப்பட்டது. இதை பெண்கள் தங்கள் இடது கையில் கட்டுவார்கள். இந்த அனந்த் நூல் 14 நாட்களுக்குப் பிறகு அகற்றப்படுகிறது.
சான்றுகள்
பகுப்பு:செப்டம்பர் சிறப்பு நாட்கள் பகுப்பு:ஆகத்து சிறப்பு நாட்கள் பகுப்பு:இந்து சமய விழாக்கள்
செலினா பர்வின்
செலினா பர்வின் (Selina Parvin) (31 மார்ச் 1931 – 14 திசம்பர் 1971) வங்காளதேச பத்திரிகையாளரும், கவிஞரும் ஆவார். 1971இல் வங்காளதேசத்தில் 9 மாதங்கள் நீடித்த சுதந்திரப் போருக்குப் பிறகு, 14 திசம்பர் அன்று அல்-பாதரால் கொல்லப்பட்ட கொல்லப்பட்ட அறிவார்ந்த தியாகிகளில் இவரும் ஒருவர். இந்த நாள் பின்னர் அறிவார்ந்த தியாகிகள் தினமாக கொண்டாடப்பட்டது. இவர் வீக்லி பேகம், வீக்லி லலானா, ஷிலாலிபி ஆகிய பத்திரிக்கைகளில் பணியாற்றினார். இவர் 18 திசம்பர் 1971 அன்று அஜிம்பூர் கல்லறையில் அடக்கம் செய்யப்பட்டார்.
குழந்தைப் பருவம்
செலினா, பழைய நவகாளி மாவட்டத்தின் ராம்கஞ்ச் பகுதியில் பிறந்தார். இவரது தந்தை முகமது அபிதுர் ரகுமான் ஆசிரியராக இருந்தார். இரண்டாம் உலகப் போருக்குப் பிறகு, பெனி மாவட்டத்தில் இவரது தந்தையின் வீடு கைப்பற்றப்பட்டபோது, குடும்பம் கிராமத்தில் குடியேற வேண்டியிருந்தது. தனது 12 வயதில் ஆறாம் வகுப்பு படித்த இவர் கவிதைகளையும், கதைகளையும் எழுத ஆரம்பித்தார். பாரம்பரிய பழமைவாத கிராமப்புற சூழல் காரணமாக இவர் பள்ளிப்படிப்பை நிறுத்த வேணமில்லாமல் சிறு வயதிலேயே திருமணம் செய்து வைக்கப்பட்டார். ஆனால் இவர் தன்னுடைய கணவனுடன் வாழ மறுத்துவிட்டார். மேலும் படிக்க விரும்பினாலும் மெட்ரிகுலேசன் தேர்வில் வெற்றி பெற முடியவில்லை. 10 ஆண்டுகளுக்குப் பிறகு இவர்கள் விவாகரத்து செய்தனர்.
தொழில்
செலினா பர்வின், 1957இல் மிட்போர்ட் மருத்துவமனையில் ஒரு செவிலியர் வேலை பெற்றார். இவர் 1959இல் பகோல் ரோகேயா விடுதியில் விடுதிக் காப்பாளராக சில காலம் பணியாற்றினார். மேலும்,1960இல் அசிம்பூர் பேபி பள்ளியில் ஆசிரியராக சேர்ந்தார். அவர் 1965இல் சலீமுல்லா அனாதை இல்லத்தில் சிறிது காலம் பணியாற்றினார். பின்னர் 1966இல் 'வீக்லி பேகம்''' என்ற பத்திரிக்கையின்ஆசிரியரின் செயலாளராக சேர்ந்தார். 1967 இல் செலினா பர்வின் வீக்லி லலானா என்ற இதழில் பத்திரிகையாளராக சேர்ந்தார். பின்னர் இவர் ஒரு அரசியல்வாதியை மணந்தார். மேலும் பல்வேறு பத்திரிகைகளுடன் பணிபுரிந்தார். தனது சொந்த விடுதலை சார்பு பத்திரிகையான சைலாலிபி என்பதை ஒழுங்கற்ற அடிப்படையில் வெளியிட்டார். வீக்லியில் கிடைக்கும் சம்பளத்தைக் கொண்டு சுதந்திர போராளிகளிகளுக்கு உதவினார். சைலாலிபியில், செலினா பர்வீன், பேராசிரியர் முனீர் ஆர் சௌத்ரி, பத்திரிகையாளர் சாகிதுல்லா கைசர், சாகிர் ரைகான், ஏஎன்எம் கோலம் முஸ்தபா உள்ளிட்ட முக்கிய பிரமுகர்களின் கட்டுரைகளை வெளியிடுவார். ''
இறப்பு
திசம்பர் 13, 1971 அன்று, மற்ற அறிவார்ந்த தியாகிகளைப் போலவே, செலினா பர்வினும் துணை இராணுவப் படையான அல்-பதாரின் உறுப்பினர்களால் கைப்பற்றப்பட்டார். இவருடைய மகன் சுமனுக்கு 7 வயதுதான் நிரமியிருந்தது. இவர் திசம்பர் 14 அன்று கொடூரமாக கொல்லப்பட்டார். பின்னர் இவரது உடல் ராயர்பசார் போத்தபூமியில் கண்டுபிடிக்கப்பட்டது.
நவம்பர் 3, 2013 அன்று, இலண்டனில் வசிக்கும் முஸ்லிம் தலைவரான சவுத்ரி முயீன்-உதின், அமெரிக்காவில் வசிக்கும் அஷ்ரபுஸ் ஜமான் கான் ஆகியோர் 1971 திசம்பரில் டாக்கா பல்கலைக்கழகத்தின் ஒன்பது ஆசிரியர்கள், செலினா பர்வின், ஆறு பத்திரிகையாளர்கள், மூன்று மருத்துவர்கள் உட்பட 18 பேரின் கடத்தல் மற்றும் கொலைகளில் தொடர்புடையவர்கள் என்று நீதிமன்றம் கண்டறிந்ததைத் தொடர்ந்து அவர்கள் ஆஜராகமல் தண்டனை விதிக்கப்பட்டது.
மேலும் படிக்க
பகுப்பு:1971 இறப்புகள் பகுப்பு:1931 பிறப்புகள்
குழிபிறை
குழிபிறை என்பது இந்தியாவில் உள்ள தமிழ்நாட்டில் புதுக்கோட்டை மாவட்டத்தில் திருமயம் வட்டாரத்தில் உள்ள ஓர் ஊர் ஆகும். இந்த ஊர் புதுக்கோட்டையில் இருந்து மேற்காக 25 கீ.மீ தொலைவில் அமைந்துள்ளது. இவ்வூர் திருமயத்தில் இருந்து 14 கீ.மீ தொலைவிலும், திருச்சியில் இருந்து 60கீ.மீீ தொலைவிலும் அமைந்துள்ளது. சென்னை நகரில் இருந்து 415கீ.மீ தொலைவில் அமைந்துள்ளது.
அஞ்சல் குறியீட்டு எண்
குழிபிறை அஞ்சல் குறியீட்டு எண் 622 402
சுற்றியுள்ள கிராமங்கள்
சேவலூர் ( 3கீ.மீ ), மேலப்பனையூர் ( 4கீ.மீ ), அரசமலை ( 6கீ.மீ ), குலமங்களம் ( 6கீ.மீ ), மிதிலைப்பட்டி ( 6கீ.மீ ) போன்ற கிராமங்கள் குழிபிறையைச் சுற்றி உள்ளன.குழிபிறைக்கு கிழக்கே புதுக்கோட்டை  மாவட்டமும்,  மேற்கே பொன்னமரவதியும், வடக்கே அன்னவாசல் ஊரும், தெற்கே வி.லெட்சுமிபுரமும் உள்ளன.
மேற்கோள்கள்
பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தீவிர மோசடி விசாரணை அலுவலகம்
தீவிர மோசடி விசாரணை அலுவலகம் (Serious Fraud Investigation Office -SFIO) என்பது இந்தியாவில் உள்ள ஒரு சட்டப்பூர்வ பெரு நிறுவனங்கங்களின் நிதி மோசடிகளை விசாரணை அமைப்பாகும். இது பெருநிறுவன விவகாரங்கள் துறை அமைச்சகத்தின் கீழ் இயங்குகிறது.
விளக்கம்
தீவிர மோசடி விசாரணை அலுவலகம் 2 சூலை 2003 அன்று இந்திய அரசாங்கத்தால் ஏற்றுக்கொள்ளப்பட்ட தீர்மானத்தின் மூலம் அமைக்கப்பட்டது மற்றும் பழைய நிறுவனங்கள் சட்டம், 1956, பிரிவு 235 முதல் 247 வரை இருக்கும் சட்ட கட்டமைப்பிற்குள் விசாரணைகளை மேற்கொண்டது. பின்னர் நிறுவனங்கள் சட்டம் 2013, பிரிவு 211இன் கீழ் தீவிர மோசடி விசாரணை அலுவலகத்திற்கு சட்டரீதியான தகுதி வழங்கப்பட்டது. இந்திய ஆட்சிப் பணி, இந்தியக் காவல் பணி, இந்திய பெரு நிறுவன சட்ட சேவை, இந்திய வருவாய்ப் பணி மற்றும் பிற மத்திய சேவைகளின் அதிகாரிகளால் இந்த விசாரணை அமைப்பு கண்காணிக்கப்படுகிறது. இந்த அமைப்பு பல்வேறு நிதித் துறை களங்களில் நிபுணர்களைக் கொண்டுள்ளது. தீவிர மோசடி விசாரணை அலுவலகம் பெருநிறுவனங்களி நடைபெறும் நிதி மோசடிகள் பற்றிய பல-ஒழுங்கு விசாரணைகளை நடத்துவதற்கு கட்டாயப்படுத்தப்பட்டுள்ளது.
இது நிதித் துறை, மூலதனச் சந்தை, கணக்கியல், தடயவியல் தணிக்கை, வரிவிதிப்பு, சட்டம், தகவல் தொழில்நுட்பம், நிறுவனச் சட்டம், சுங்கம் போன்றவற்றில் விசாரணை நிபுணர்களைக் கொண்ட ஒரு பல்துறை நிறுவனமாகும். வங்கிகள், பங்கு மற்றும் கடன் பத்திரங்கள் மற்றும் செபி, தலைமைக் கணக்குத் தணிக்கையாளர் மற்றும் பெரு நிறுவனங்கள் மற்றும் அரசின் பொதுத்துறை நிறுவனங்கள் போன்ற பல்வேறு நிறுவனங்களிலிருந்து இந்த அலுவலகததின் விசாரணை அதிகாரிகளாக தேர்வு செய்யப்படுகின்றனர். நரேஷ் சந்திரா குழுவின் பரிந்துரைப்படி, 9 சனவரி 2003 அன்று இந்த விசாரணை அலுவலகம் அமைக்கப்பட்டது. மேலும் பங்குச் சந்தை மோசடிகள் மற்றும் வங்கி அல்லாத நிறுவனங்களின் தோல்வியின் பின்னணியில் பொதுமக்களுக்கு பெரும் நிதி இழப்பை ஏற்படுத்தியது விளைவாக வாஜ்பாய் அரசாங்கம் இந்த விசாரணை அமைப்பை அமைக்க முடிவு செய்தது.
அமைப்பின் கட்டமைப்பு
இந்த முகமை ஒரு இயக்குநர் தலைமையில் புது தில்லியில் தலைமையகம் உள்ளது. தலைமை இயக்குநருக்கு உதவியாக கூடுதல் இயக்குநர்கள், இணை இயக்குநர்கள் மற்று துணை இயக்குநர்கள் உள்ளனர். இதன் மண்டல அலுவலகங்கள் புது தில்லி, கொல்கத்தா, மும்பை, ஐதராபாத், சென்னை நகரங்களில் உள்ளது. இதன் அதிகாரிகள் பெரும்பாலும் ஏஜென்சியின் தலைமையகம் இந்திய தலைநகர் புது தில்லியில் உள்ளது, இந்தியா முழுவதும் உள்ள முக்கிய நகரங்களில் கள அலுவலகங்கள் உள்ளன. SFIO அதன் பெரும்பாலான அதிகாரிகளை இந்திய நிறுவனச் சட்ட அதிகாரிகள்,  வங்கி அதிகாரிகள், இந்தியக் காவல் பணி, இந்திய வருவாய்ப் பணி, அரசு கணக்கு தணிக்கையாளர்கள் மற்றும் வங்கிகள் மற்றும் பிற மத்திய சேவைகளில் இருந்து ஈர்க்கிறது.
அதிகாரங்கள்
பெரு நிறுவனங்களுக்கிடையேயான நடைபெறும் தீவிர மோடிசகளை மட்டும் விசாரிக்கிறது. பொதுநலனுக்கு இடையூறு ஏற்படுத்தும் பண முறைகேடுகளை விசாரணை செய்கிறது.
செயல்முறைகள்
பெருநிறுவன விவகாரங்கள் துறை அமைச்சகத்தின் உத்தரவு பெற்ற பின்னரே இந்த அமைப்பு பெரு நிறுவனங்களில் நடைபெறும் தீவிர மோசடிகளை விசாரணை துவக்கிறது. இந்திய நிறுவனங்கள் சட்டம், 2013ன் கீழ் ஒரு வழக்கு விசாரணைக்காக இந்த அமைப்பிற்கு மத்திய அரசால் விசாரணைக்கு ஒதுக்கப்பட்டவுடன், மத்திய அரசின் அல்லது எந்த மாநில அரசாங்கத்தின் வேறு எந்த விசாரணை நிறுவனமும் அத்தகைய வழக்குகளில் விசாரணையைத் தொடங்க முடியாது. அத்தகைய விசாரணை ஏற்கனவே தொடங்கப்பட்டிருந்தால், அதை மேலும் தொடர முடியாது, மேலும் சம்பந்தப்பட்ட நிறுவனம் அத்தகைய குற்றங்கள் தொடர்பான தொடர்புடைய ஆவணங்கள் மற்றும் பதிவுகளை தீவிர மோசடி விசாரணை அலுவலகத்திற்கு மாற்ற வேண்டும்.
மேற்கோள்கள்
பகுப்பு:இந்தியப் பொருளாதாரம்
பகுப்பு:இந்திய அரசு அமைப்புகள் பகுப்பு:இந்தியாவில் சட்ட அமலாக்கம் பகுப்பு:இந்தியப் புலனாய்வு அமைப்புகள்
நிலம் கையகப்படுத்துதல் சட்டம் 1894
நாடாளுமன்றத்தில் இச்சட்டத்திற்குப் பதிலாக நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம், 2013 இயற்றப்பட்டுள்ளது.
நோக்கம்
இச்சட்டம் தனி நபருக்குச் சொந்தமான நிலங்களைப் பொது நோக்கத்திற்கு, பொது காரியங்களுக்குப் பயன்படுத்தும்பொருட்டு, அவற்றை அரசு கையகப்படுத்தத் துணை செய்ய இயற்றப்பட்டது. இச்சட்டத்தில் கூறப்படும் 'பொது நோக்கம்' என்பது கல்வி நிறுவனங்கள் அமைத்தல், பொதுக் குடியிருப்புத் திட்டங்கள், பொதுச் சுகாதாரத் திட்டங்கள், குடிசைமாற்றுத் திட்டங்கள் மற்றும்  கிராமப்புறத் திட்டங்கள் போன்றவற்றைக் குறிப்பதாகும்.
வெளியிணைப்புகள்
பகுப்பு:இந்தியாவில் சட்டம்
அனார்
thumb|right|200px '''“1990 களின் நடுப்பகுதியிலிருந்து 'அனார்'  என்ற புனைபெயரில் எழுதும் 'இஸ்ஸத் ரீஹானா முஹம்மட் அஸீம்',  ஈழத்து தமிழின் நவீன கவிதைகளுக்குப் புதிய முகங்களைத் தருபவராக இருக்கிறார். பெண்ணிருப்பின் உணர்வு நிலையாகவும் பெண்ணை இயற்கையின் பேருயிராகக் காணும் அறிவாகவும் அமைபவை அவரது கவிதைகள்.'''
இலக்கியப் பரப்பில் அதிகம் பேசப்படாத கிழக்கிலங்கை முஸ்லிம் வாழ்க்கையை கவிதையில் அறிமுகப்படுத்தியவர், முன்னெடுத்துச் செல்பவர் என்ற  தகுதிகளும் அனாருக்குப் பொருந்தும்.
'''இதுவரை 5 கவிதைத் தொகுப்புகளை வெளியிட்டிருக்கும் இவரது கவிதைகளின் பாடுபொருள்கள் விதவிதமானவை. சொற்களால் உருவாக்கும் காட்சிப் படிமங்கள் வியப்பையும் அதிர்ச்சியையும் கொடுப்பவை.'''
'''இழந்த காலங்களைப் பற்றிய ஏக்கம் கொண்ட கவிதைகள் இன்றைய பொதுப்போக்கு. இப்பொதுப்போக்கில் இணைந்தாலும், நுட்பம் செறிந்த தம் பார்வையை  அதற்க்குள்  வைத்து தனித்துவமாக கவி செய்பவர் அனார்”.'''
வெளி இணைப்புகள்
பகுப்பு:தமிழ்ப் பெண் எழுத்தாளர்கள் பகுப்பு:இலங்கை முஸ்லிம் எழுத்தாளர்கள்
1900 கோடைக்கால ஒலிம்பிக் போட்டிகளில் இந்தியா
1900 கோடைக்கால ஒலிம்பிக் போட்டிகளில் இந்தியாவிலிருந்து ஒரேஒரு போட்டியாளர் பங்கேற்றார். பிரான்சின் பாரிசில் நடந்த இந்தப் போட்டிகளில் இவ்வாறாக இந்தியா தற்கால ஒலிம்பிக் போட்டிகளில் முதல் முறையாகப் பங்கேற்றது. இந்தியா விடுதலை பெறாதிருந்த காலமெனினும் ஒலிம்பிக் வரலாற்றாளர்கள் இந்தியாவின் முடிவுகளைத் தனியாகவே தொகுத்து வந்துள்ளனர். இந்தியாவின் சார்பாக நார்மன் பிரிட்ச்சர்டு பங்கேற்றார்.
தட களப் போட்டிகள்
பிரிட்ச்சர்டு தட களப் போட்டிகளில், ஐந்து போட்டிகளில் பங்கேற்றார். இவற்றில் இரண்டில் இரண்டாவதாக வந்தார்.
வெளி இணைப்புகள்
பகுப்பு:ஒலிம்பிக் போட்டிகளில் இந்தியா
ஆனந்தூர், போச்சம்பள்ளி வட்டம்
ஆனந்தூர் (Anathur) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், போச்சம்பள்ளி வட்டத்துக்கு உட்பட்ட  ஒரு சிற்றூர் ஆகும்.
வரலாறு
ஆனந்தூரில் சோழர் காலத்தில் கட்டப்பட்ட சிவன் கோயில் உள்ளது. இக்கோயில் அருகே உள்ள பாறையில் கி.பி. 1188 ஆண்டின் வீரராஜேந்திர சோழன் காலத்தைச் சேர்ந்த கல்வெட்டு உள்ளது. அக்கல்வெட்டில் ஆனந்தூர் இறைவனுக்குத் துறுமூருடையாத் எடுத்தான் என்பவன் நொந்தா விளக்கு எரிக்க நிவந்தம் அளித்த செய்தி உள்ளது. அக் கல்வெட்டில் ஆனந்தூர் என்று ஊர் பெயர் குறிப்பிடபட்டுள்ளது. இதைக்கொண்டு பார்க்கும்போது இந்த ஊர்ப் பெயர் அக்காலத்தில் இருந்து மாறாமல் இருப்பது அறியவருகிறது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
அண்டவியலில் குரூபர் பரிசு
2000 ஆம் ஆண்டில் நிறுவப்பட்ட அண்டவியலில் குரூபர் பரிசு (Gruber Prize in Cosmology) என்பது  கனெக்டிகட்டு, நியூ  ஏவனில் உள்ள யேல் பல்கலைக்கழகத்தைத் தளமாகக் கொண்ட ஒரு இலாப நோக்கற்ற அமைப்பான குரூபர் அறக்கட்டளையால் வழங்கப்படும் 500,000 அமெரிக்க டாலர் மதிப்புள்ள மூன்று மதிப்புமிக்க பன்னாட்டு விருதுகளில் ஒன்றாகும்.
2001 முதல் அண்டவியல் புலத்தில்ல் குரூபர் பரிசு பன்னாட்டு வானியல் ஒன்றியத்தின் இணை நிதியுதவியுடன் வழங்கப்படுகிறது.
உலகெங்கிலும் இருந்து பெறப்படும் பரிந்துரைகளில் இருந்து ஒரு குழுவால் பரிசு பெறுபவர்கள் தேர்ந்தெடுக்கப்படுகிறார்கள்.
அண்டவியல் புலத்தில் அடிப்படை முன்னேற்றங்களுக்கு வழிவகுக்கும் கோட்பாடு, பகுப்பாய்வு, அல்லது கருத்தியல் கண்டுபிடிப்புகளுக்காக ஒரு முன்னணி அண்டவியலாளர், வானியலாளர், வானியர்பியலாளர் அல்லது அறிவியல் மெய்யியலாளரைத் தேர்ந்தெடுத்து குரூபர் அறக்கட்டளை அண்டவியல் பரிசு வழங்கப்படுகிறது.
வெளி இணைப்புகள்
பகுப்பு:அமெரிக்க விருதுகள் பகுப்பு:இயல் அண்டவியல் பகுப்பு:வானியல்
சக்தி ஆலை குழு பாலியல் வல்லுறவு
சக்தி ஆலை குழு பாலியல் வல்லுறவு (Shakti Mills gang rape) என்றும் அழைக்கப்படும் 2013 மும்பை கும்பல் பாலியல் வல்லுறவு வழக்கு,  மும்பையில் ஆங்கில மொழி இதழில் பணியாற்றிய 22 வயது புகைப்பட பத்திரிகையாளர் ஒருவர் ஐந்து பேர் உள்ளிட்ட குழுவினால் பாலியல் வல்லுறவில் ஈடுபட்ட சம்பவத்தை குறிப்பதாகும். அதில் ஒருவர் சிறுவர் ஆவார். இந்த சம்பவம் 22 ஆகஸ்ட் 2013 அன்று, தெற்கு மும்பையில் மகாலட்சுமிக்கு அருகிலுள்ள ஆள் நடமாட்டம் இல்லாத சக்தி ஆலை வளாகத்திற்கு ஒரு ஆண் பத்திரிகையாளருடன் பணி நிமித்தமாக சென்றபோது இந்த சம்பவம் நடந்தது. குற்றம் சாட்டப்பட்டவர் பாதிக்கப்பட்ட சக ஊழியரை அரைக் கச்சத்தால் கட்டி, பாலியல் வல்லுறவு செய்துள்ளார். பாலியல் வன்கொடுமையின் போது குற்றம்சாட்டப்பட்டவர் பாதிக்கப்பட்டவரின் புகைப்படங்களை எடுத்து, பாலியல் வல்லுறவினை தெரிவித்தால் சமூக வலைதளங்களில் வெளியிடுவதாக மிரட்டினார். பின்னர், பதினெட்டு வயது தகவல் தொடர்பு ஊழியர் ஒருவரும்  31 ஜூலை 2013 அன்று ஆலை வளாகத்திற்குள் குழு பாலியல் வல்லுறவு செய்யப்பட்டதாக தெரிவித்தார்.
20 மார்ச் 2014 அன்று, மும்பை குற்றவியல் நீதிமன்றம் இரண்டு வழக்குகளிலும் 13 நபர்களில் ஐந்து நபர்களையும் குற்றவாளிகளாக அறிவித்தது. 4 ஏப்ரல் 2014 அன்று, புகைப்பட பத்திரிகையாளர் குழு பாலியல் வல்லுறவு வழக்கில் மூன்று குற்றவாளிகளுக்கு மீண்டும் மரண தண்டனை விதிக்கப்பட்டது. மற்ற இரண்டு குற்றவாளிகளில், ஒருவருக்கு ஆயுள் தண்டனை விதிக்கப்பட்டது.மற்றவர்கள் அந்த வழக்கில் குற்றம் ஒப்பியவராக மாறினர். இரு வழக்குகளில் உள்ள இரண்டு சிறார்களை, சிறார் நீதி வாரியம் தனித்தனியாக விசாரித்தது. அவர்கள் 15 ஜூலை 2015 அன்று குற்றவாளிகளாக அறிவிக்கப்பட்டு, நாசிக் சீர்திருத்த பள்ளியில் மூன்று ஆண்டுகள் (காவலில் உள்ள நேரம் உட்பட) சிறையில் அடைக்கப்பட்டனர், இது இந்திய சட்டத்தின் கீழ் சிறார் குற்றவாளிக்கு கிடைக்கும் அதிகபட்ச தண்டனை ஆகும்.
சம்பவம்
மும்பையில் பணிபுரியும் 22 வயது புகைப்பட பத்திரிகையாளர் சக்தி ஆலை வளாகத்தில் ஐந்து நபர்களால் குழு பாலியல் வல்லுறவு செய்யப்பட்டார், அங்கு அவர் 22 ஆகஸ்ட் 2013 அன்று ஒரு ஆண் சக ஊழியருடன் பணி நிமித்தமாக சென்றார். பாதிக்கப்பட்ட இருவர் காவல் துறையினரிடம் அளித்த வாக்குமூலங்களின்படி, புகைப்பட பத்திரிகையாளர் மற்றும் அவரது சக ஊழியர் மாலை 5:00 மணியளவில் ஆள் நடமாட்டம் இல்லாத சக்தி ஆலை வளாகத்தின் சில புகைப்படங்களை எடுக்கும் பணியில் தங்கள் அலுவலகத்தை விட்டு வெளியேறினர். ஐந்து ஆண்கள் அந்தப் பெண்ணுடன் வந்த ஆண் ஊழியரை அரைக் கச்சத்தால் கட்டிப்போட்டு, அந்தப் பெண்னை குழுவாக பாலியல் வல்லுறவு செய்தனர். பாலியல் வல்லுறவு செய்தவர்கள் பாதிக்கப்பட்ட பெண்ணை குற்றம் நடந்த இடத்தை சுத்தம் செய்யும்படி கட்டாயப்படுத்தினர், மேலும் அலைபேசியில் அவளது இரண்டு புகைப்படங்களை எடுத்து, தாக்குதல் குறித்து தகவல் தெரிவித்தால் அந்த புகைப்படங்களை சமூக வலைதளங்களில் வெளியிடுவோம் என்று மிரட்டினர்.
அந்தப் பெண் தாக்குதலுக்குப் பிறகு, அவளை அவளுடைய சக ஊழியர் வைத்திருந்த இடத்திற்கு அழைத்து வந்தனர்.குற்றவாளிகள் வெளியேறியபோது, அவள் ஐந்து பேரால் ஆறு முறை பாலியல் வல்லுறவு செய்யப்பட்டதாகவும், மருத்துவ சிகிச்சை தேவைப்படுவதாகவும் அவள் தன் நண்பருக்குத் தெரிவித்தாள். மகாலட்சுமி நிலையத்தினை அடைந்ததும், அவளுடைய சக ஊழியர் தங்கள் உரிமையாளரைத் தொடர்புகொண்டு அவரை வரச் சொன்னார்கள். அவர்கள் பெத்தர் சாலையில் உள்ள ஜஸ்லோக் மருத்துவமனைக்கு வாடகை வாகனத்தில் சென்றனர். ஆகஸ்ட் 26, அன்று காவல் துறையினரிடம் ஒப்புதல் அளித்தார். மருத்துவமனையில் இருந்து ஆகஸ்ட் 27 இரவு விடுவிக்கப்பட்டார்.
அபோன்சோ டி அல்புகெர்க்கே
அபோன்சோ டி அல்புகெர்கே அல்லது கோவாவின் பிரபு (ஆங்கிலம்: Afonso de Albuquerque, 1st Duke of Goa; போர்த்துகீசியம்: Afonso de Albuquerque) என்பவா் போர்த்துகல் நாட்டின் அரசியலாளர்; பெரும்படைத் தலைவர்.
15-ஆம் நூற்றாண்டில் வாழ்ந்தவர். போர்த்துகல் நாட்டின் கடல் தளபதிகள் ஒருவாராகச் சேவை செய்தவர். போர்த்துகேய இந்தியாவில் ஆளுநராகவும் பணிபுரிந்தவர்.
பொது
போர்த்துகீசிய ஆசிய சாம்ராஜியத்தை நிறுவுவதன் மூலம் இசுலாமை எதிர்த்துப் போராடுவது; கிறித்துவத்தைப் பரப்புவது; மசாலா நறுமணப் பொருள் வர்த்தகத்தைப் பாதுகாப்பது; ஆகிய நோக்கங்களுகு முன்னோடியான ஒரு போர்த்துகீசியப் பெரும் திட்டத்தை முன்வைத்தவர்.
போர்த்துகல் நாட்டின் மறுமலர்ச்சிக்காகப் பாரசீக வளைகுடாவைத் தாக்கச் சென்ற முதல் ஐரோப்பியர் அபோன்சோ ஆவார். அதுவே அவரின் அவருடைய சாதனைகளில் முதன்மையாகக் கருதப் படுகிறது. அவரின் முதல் பயணத்தில் செங்கடலில் ஐரோப்பியக் கப்பற்படையை வழிநடத்தினார்.
மலாக்காவில் போர்த்துகேய ஆளுமை
இராணுவ, நிர்வாகப் பணிகளால்; ஓரே ஆண்டில் போர்த்துகல் நாட்டை தட்டி எழுப்பி பாதுகாத்தது; மத்திய கிழக்கு மற்றும் கிழக்கு ஓசியானியாவின் மசாலா நறுமணப் பொருள் பாதைகளைப் பாதுகாத்தது; போன்றவை அவரின் இதரச் சாதனைகளாகக் கருதப் படுகின்றன. இவரே கோவாவில் போச்சுகீசிய ஆட்சியை நிறுவியவர் ஆவார்.
1510-ஆம் ஆண்டில் கோவாவைக் கைப்பற்றியது; மற்றும் 1511-ஆம் ஆண்டில் மலாக்காவைக் கைப்பற்றியது உட்பட பல போர்களில் போர்த்துகீசியப் படைகளை வழிநடத்திச் சென்றுள்ளார். மலாக்காவில் போர்த்துகேய ஆளுமைக்கு வித்திட்டவர் எனும் பெருமையையும் பெறுகிறார்.
இராணுவப் புத்திசாலித்தனம்
இவர் நேரடியாக ஈடுபட்ட பல மோதல்கள் இந்தியப் பெருங்கடலிலும், பாரசீக வளைகுடா பகுதிகளிலும் நடைபெற்றன. கடல்சார் வர்த்தகப் பாதைகளின் கட்டுப்பாட்டிற்காக, இந்தியாவின் கடற்கரைகளிலும் மோதல்கள் நடந்தன.
போர்த்துகல் நாட்டின் வரலாற்றில், அந்த நாடு உலகளாவிய இராச்சியமாக மாறுவதற்கு அபோன்சோ டி அல்புகெர்க்கின் தொடக்கக் கால நடவடிக்கைகளே முக்கியமாகும். அவற்றில் அவரின் இராணுவப் புத்திசாலித்தனம் முதன்மை வகிக்கின்றது.
அவரின் வாழ்க்கையின் கடைசி ஐந்து ஆண்டுகளில், நிர்வாகத் துறையில் அதிகமாய்க் கவனம் செலுத்தினார். அவர் போர்த்துகீசிய இந்தியாவின் இரண்டாவது ஆளுநராக செயல்பட்டது; இந்தியாவில் போர்த்துகீசிய ஆளுமைக்கு மிக முக்கியமானச் செயலாகக் கருதப் படுகிறது.
ஐரோப்பிய வர்த்தகப் பாதை
தாய்லாந்தில் அயூத்தியா இராச்சியம் (Ayutthaya Kingdom); மியான்மரில் அந்தாவதி இராச்சியம் (Hanthawaddy Kingdom); மற்றும் திமோர் மற்றும் மலுக்கு தீவுகள் (Moluccas) ஆகிய இடங்களில், தன் துணை அதிகாரிகளுடன் இணைந்து அரசதந்திர உறவுகளை ஏற்படுத்திக் கொள்ள பல பயணங்களை மேற்கொண்டார்.
மிங் அரசமரபு (Ming China) சார்ந்த சீனாவுடன் ஐரோப்பிய வர்த்தகத்திற்கான பாதையை அமைத்துக் கொடுத்தார். எத்தியோப்பியா நாட்டுடன் (Ethiopian Empire) அரசதந்திர உறவுகளை ஏற்படுத்தவும் உதவினார்.
மேலும் காண்க
பகுப்பு:1453 பிறப்புகள் பகுப்பு:1515 இறப்புகள் பகுப்பு:மலேசிய வரலாறு பகுப்பு:கிழக்கிந்தியக் கம்பனிகள் பகுப்பு:கோவாவின் வரலாறு பகுப்பு:போர்த்துக்கேய நபர்கள் பகுப்பு:போர்த்துக்கேய இந்தியா
பேபர்ட் மாகாணம்
பேபர்ட் மாகாணம் (Bayburt Province,   ) என்பது துருக்கியி்ன் ஒரு மாகாணமாகும். இது நாட்டின் வடகிழக்கு அனடோலியா பகுதியில் அமைந்துள்ளது. இதன் தலைநகரம் பேபர்ட் நகரமாகும். இது 74,412 மக்கள் தொகையுடன் துருக்கியில் குறைந்த மக்கள் தொகை கொண்ட மாகாணமாக உள்ளது.
மாவட்டங்கள்
பேபர்ட் மாகாணம் மூன்று மாவட்டங்களாக பிரிக்கப்பட்டுள்ளது (தலைநகர் மாவட்டம் தடித்த எழுத்தால் காட்டப்பட்டுள்ளது)
வரலாற்று இடங்கள்
பேபர்ட் மாகாணத்தின் மிக முக்கியமான இடங்கள்:
காலநிலை
மாகாணத்தில் கோப்பன் காலநிலை அமைப்பால் ஈரப்பதமான கான்டினென்டல் என விவரிக்கப்படுகிறது, இது சுருக்கமாக டி.எஃப்.பி எனப்படுகிறது.
குறிப்புகள்
பகுப்பு:துருக்கியின் மாகாணங்கள்
மங்களூர்
குட்லா கன்னடத்தில் "ಮಂಗಳೂರು" துளுவில் "குட்லா" கொங்கணியில் "கொடியல்" மற்றும் பியரியில் "மைகலா" என அழைக்கப்படுகிறது) கர்நாடக மாநிலத்தில் உள்ள ஒரு பெரிய நகரமாகும். இது ஒரு துறைமுக நகரமாகும். மேலும் இதுவே தெற்கு கன்னட மாவட்டத்தின் தலைநகரமும் ஆகும். இதன் மேற்கில் அரபிக் கடலும் கிழக்கில் மேற்குத் தொடர்ச்சி மலையும் உள்ளன.
thumb|250px|குட்லா
திருவேகம்பத்தூர்
திருவேகம்பத்தூர், தமிழ்நாட்டின் சிவகங்கை மாவட்டத்தின் தேவககோட்டை ஊராட்சி ஒன்றியத்தில் உள்ள திருவேகம்பத்தூர் ஊராட்சியில் அமைந்த சிற்றூர் ஆகும். இவ்வூர் காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. இங்குள்ள தேவாரப் பாடல் பெற்ற தலம் திருவேகம்பத்தூர் ஏகாம்பரநாதசுவாமி கோயில் ஆகும்.
மங்களூர்
இங்கு துளு,கொங்கணி, மற்றும் கன்னடம் ஆகிய மொழிகள் பொதுவாகப் பேசப்படுகின்றன.
திருவேகம்பத்தூர்
திருவேகம்பத்தூர், மதுரை - தொண்டி மாநில நெடுஞ்சாலையில் உள்ளது. இதன் தொலைபேசி குறியீடு எண் 0561 ஆகும். அஞ்சல் சுட்டு எண் 630408 ஆகும்.
திருவேகம்பத்தூர், மதுரைக்கு கிழக்கே 80 கிமீ தொலைவிலும், மாவட்டத் தலைமையிடமான சிவகங்கைக்கு கிழக்கே 40 கிமீ தொலைவிலும், மதுரை - தொண்டி மாநில நெடுஞ்சாலையில் உள்ளது.
தேவகோட்டை ஊராட்சி ஒன்றியத்தில் உள்ள திருவேகம்பத்தூருக்கு கிழக்கில் திருவாடானை ஊராட்சி ஒன்றியம், வடக்கில் கல்லல் ஊராட்சி ஒன்றியம், மேற்கில் காளையார்கோயில் ஊராட்சி ஒன்றியம்]] உள்ளது.
இதன் அருகமைந்த நகரங்கள் தேவகோட்டை, சிவகங்கை, பரமக்குடி மற்றும் காரைக்குடி ஆகும். அருகமைந்த சிற்றூர்கள் புளியால், பெரியகாரை, கழனிவாசல், கவாத்துக்குடி, திரானி மற்றும் சக்கந்தி ஆகும்.
அருகமைந்த தொடருந்து நிலையம் தேவகோட்டை ரஸ்தா நிலையம் ஆகும்.
மேற்கோள்கள்
பகுப்பு:சிவகங்கை மாவட்டத்திலுள்ள கிராமங்கள்
மங்களூர்
மேற்கோள்கள்
பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:கர்நாடகாவிலுள்ள மாநகரங்கள் பகுப்பு:இந்தியப் பெருங்கடல் பகுப்பு:மங்களூர்
சாக்கோட்டை அமிர்தகலேசுவரர் கோயில்
திருக்கலயநல்லூர் அமிர்தகலசநாதர் கோயில் சுந்தரர் பாடல் பெற்ற திருத்தலம். தேவாரப்பாடல் தலங்களில் இது 131வது திருக்கோயில் ஆகும். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 68ஆவது சிவத்தலமாகும். கோட்டை சிவன் கோயில் என்பது நடைமுறைப் பெயர்.
திருத்தலப்பாடல்
இத்தலத்தின் திருத்தலப்பாடல் சுந்தரரால் அருளப்பெற்றது.
குரும்பைமுலை மலர்க்குழலி கொண்டதவங் கண்டு குறிப்பினொடுஞ் சென்றவள்தன் குணத்தினைநன் கறிந்து விரும்பும்வரங் கொடுத்தவளை வேட்டருளிச் செய்த விண்ணவர்கோன் கண்ணுதலோன் மேவியஊர் வினவில் அரும்பருகே சுரும்பருவ அறுபதம்பண் பாட அணிமயில்கள் நடமாடும் அணிபொழில்சூழ் அயலின் கரும்பருகே கருங்குவளை கண்வளருங் கழனிக் கமலங்கள் முகமலருங் கலயநல்லூர் காணே ...
அமைவிடம்
இக்கோயில் கும்பகோணம்-வலங்கைமான் சாலையில் கும்பகோணத்திலிருந்து 3 கிமீ. தொலைவில் உள்ளது.
தல வரலாறு
ஊழிக்காலத்தில் உயிர்களை அடக்கிய கலசம் இங்கு தங்கியதால் கலசநல்லூர் என அழைக்கப்படுகிறது. சாக்கியர் (பௌத்தர்கள்) இங்கு அதிகம் வாழ்ந்ததாலும், சாக்கிய நாயனாரால் வழிபடப்பட்ட தலம் என்பதாலும் சாக்கியர் கோட்டை என அழைக்கப்பட்டு அதுவே பின் மருவி சாக்கோட்டை என ஆனது என்பர்.
இறைவன், இறைவி
இக்கோயிலிலுள்ள இறைவன் அமிர்தகலசநாதர் எனப்படுகிறார். இறைவி அமிர்தவல்லி (அமிர்தவல்லிநாயகி).
குடமுழுக்கு
மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 22, 2015இல் குடமுழுக்கு நடைபெற்றது.
இவற்றையும் பார்க்க
பகுப்பு:கும்பகோணத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
இமாம்-உல்-ஹக்
இமாம்-உல்-ஹக் (Imam-ul-Haq    ; பிறப்பு 12 டிசம்பர் 1995) ஒரு பாக்கித்தான் துடுப்பாட்ட அணியின் வீரர் ஆவார் இவர் இலங்கைத் துடுப்பாட்ட அணிக்கு  எதிராக தனது ஒருநாள் சர்வதேச துடுப்பாட்டப் போட்டியில்  அறிமுக ஆட்டத்தில் நூறு ஓட்டங்களை அடித்த இரண்டாவது பாக்கித்தான் வீரர் மற்றும் சர்வதேச அளவில் பதின்மூன்றாவது வீரர் எனும் சாதனை படைத்தார். ஆகஸ்ட் 2018 இல், பாகிஸ்தான் கிரிக்கெட் வாரியம் (பிசிபி) 2018–19 ஆண்டிற்கான மைய ஒப்பந்தத்தை வழங்கிய முப்பத்து மூன்று வீரர்களில் ஒருவராக இருந்தார்.
உள்லூர் போட்டிகள்
2016–17 குவைத்-இ-அசாம் டிராபியின் இறுதிப் போட்டியில், ஹபீப் வங்கி லிமிடெட் அணி சார்பாக விளையாடிய இவர் 200 ஓட்டங்களை எடுத்து இறுதிவரை ஆட்டமிழக்காமல் இருந்தார். 2017–18 தேசிய இருபது20 கோப்பைத் தொடரில் இவர் லாகூர் புளூஸ் அணி சார்பக விளையாடினார். இந்தத் தொடரின் இறுதிப் போட்டியில் விளையாடிய இவர் மட்டையாட்டத்தில் இறுதிவரை ஆட்டமிழக்காமல் 59 ஓட்டங்கள் எடுத்து அணியின் வெற்றிக்கு உதவினார். இந்தப் போட்டியின் ஆட்டநாயாகன் விருது இவருக்கு வழங்கப்பட்டது.
சர்வதேச போட்டிகள்
அக்டோபர் 2017 இல், இலங்கைக்கு எதிரான தொடருக்கான பாகிஸ்தானின் ஒருநாள் சர்வதேச (ஒருநாள்) அணியில் இவர் இடம் பெற்றார். 18 அக்டோபர் 2017 அன்று இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். தனது முதல் போட்டியிலேயே இவர் நூறு ஓட்டங்கள் அடித்தார். அந்தப் போட்டியில் பாக்கித்தான் அணி வெற்றி பெற்றது. இவர் ஆட்டநாயகனாகத் தேர்வானார். சலீம் எலாஹிக்கு அடுத்தபடியாக ஒருநாள் சதம் அடித்த இரண்டாவது பாகிஸ்தான் மட்டையாளர் ஆனார். மேலும் சர்வதேச அளவில் இந்தச் சாதனை புரிந்த 13 ஆவது வீரர் எனும் சாதனை படைத்தார்.
ஏப்ரல் 2018 இல் அயர்லாந்து மற்றும் இங்கிலாந்து சுற்றுப்ப யணங்களுக்காக பாகிஸ்தானின் தேர்வுத் துடுப்பாட்ட அணியில் இவர் இடம் பெற்றார்.அவர் 11 மே 2018 அன்று அயர்லாந்து துடுப்பாட்ட அணிக்கு எதிராக பாகிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் இரண்டாவது ஆட்டப் பகுதியில் இவர் ஐம்பது ஒட்டங்கள் எடுத்து அணியின் வெற்றிக்கு உதவினார்.
20 ஜூலை 2018 அன்று, ஜிம்பாப்வேக்கு எதிரான நான்காவது ஒருநாள் போட்டியில், அவரும் ஃபக்கர் ஜமானும் இணைந்து 304 ஓட்டங்களை எடுத்தனர்.இதன்மூலம் ஒருநாள் போட்டிகளில் அதிகபட்ச ஓட்டங்கள் எடுத்த துவக்க இணை எனும் சாதனை படைத்தனர். அந்தப் போட்டியில் பாக்கித்தான் அனி ஓர் இழப்பிற்கு 399 ஓட்டங்களை எடுத்தது. இதுவே ஒருநாள் பன்னாட்டுத் துடுப்பாட்டப் போட்டியில் பாக்கித்தான் துடுப்பாட்ட அணி எடுத்த அதிகபட்ச ஓட்டங்கள் ஆகும். இந்த தொடரில் ஜமான் மற்றும் இமாம் இருவரும் சேர்ந்து 705 ரன்கள் எடுத்தனர், இது இருதரப்பு ஒருநாள் தொடரில் ஒரு துவக்க இணை எடுத்த அதிகபட்ச ஓட்டங்கள் எனும் சாதனையாகும்.
தனிப்பட்ட வாழ்க்கை
இவர் பாகிஸ்தானின் முன்னாள் துடுப்பாட்ட நட்சத்திரமான இன்சாம்-உல்-ஹக்கின் மருமகன் ஆவார். அவர் தேசிய அணியின் தலைவராகவும் இருந்துள்ளார். ஹக் குடும்பம் முல்தானில் இருந்து வந்தது. அவர்களின் முன்னோர்கள் இன்றைய இந்திய மாநிலமான ஹரியானாவில் உள்ள ஹன்சி நகரத்திலிருந்து 1947 ஆம் ஆண்டில் பாகிஸ்தானுக்கு குடிபெயர்ந்தனர்.
குறிப்புகள்
பகுப்பு:பாக்கித்தானியத் தேர்வுத் துடுப்பாட்டக்காரர்கள் பகுப்பு:பாக்கித்தானியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1995 பிறப்புகள்
லக்கிடி
இலக்கிடி என்று அழைக்கப்படும் இப்பகுதி மேல் பவானி அணையின் பின்புல நீர்தேக்கத்தில் சோலைகளும் புல்வெளிகளும் கலந்து அமைந்துள்ளது. இயற்கையை ஆர்வலர்களுக்கு இது மிகவும் பிடித்தமான இடமாகும்.
புல்வெளி
புல்வெளிகள் இயற்கைச் சூழலில் தவிர்க்க இயலாத ஒரு முதன்மை கூறாகும். ஏனெனில் தரம் குன்றிய நிலப்பகுதிகளைச் சீரமைத்து அழகிய இடமாக மாற்றியமைப்பதில் புல்வெளி என்பது முதன்மை பங்களிக்கிறது. இலக்கிடியில் காணப்படும் புல்வெளிகள் இப்பகுதியில் பெய்யும் மழைநீரையும் ஈரப்பதத்தையும் ஈர்த்து வைத்துக்கொள்கின்றது. அவற்றைச் சிற்றோடைகளாக மாற்றி ஆறுகள் உருவாக காரணமாக இருக்கின்றது. இலக்கிடி அமைதியும், பசுமையும் நிறைந்த இடமாக அமையப்பெற்றுள்ளது.
மேற்கோள்கள்
பகுப்பு:இடங்கள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:சுற்றுலாத் தலங்கள்
அக்கினி நட்சத்திரம்
கோடை காலத்தில் வெயில் மிகக் கடுமையாக இருக்கும் காலம் அக்கினி நட்சத்திரம், அக்கினி நாள் அல்லது கத்தரி வெயில் என்று அழைக்கப்படும். இது ஒவ்வோர் ஆண்டும் தமிழ்ப் பஞ்சாங்கப்படி ஞாயிறு (சூரியன்) பரணி விண்மீன் மூன்றாம் பாதத்தில் தொடங்கி கிருத்திகை மீன் முழுவதும் வலம்வரும் காலகட்டமாகும். சூரியன் மேட இராசியில் உலவும் உச்ச வெயில் காலம் அக்னி நட்சத்திரம் எனப்படும். அருச்சுனன் காண்டாவனம் எனும் இந்திரனின் வனத்தை எரித்த காலம் எனக் கூறப்படுகின்றது. அக்னி நட்சத்திர தோசம் என்று ஒரு தோசமும் ஜோசியத்தில் உள்ளதாக கூறப்படுகிறது.
தாக்கம்
இக் காலத்தில் பல முதியவர்கள் வெயிலின் கொடுமையால் (Heat Stroke) இறப்பதுண்டு. ஊர்ப்புறத்தில் இக்காலத்தில் கோழி முட்டைகளை அடை கூட்டினால் அவை அதிக வெப்பத்தால் கூமுட்டையாகி விடுமென்ற நம்பிக்கையிருப்பதால் கத்தரி வெயில் முடிந்த பின்னரே கோழிகளை அடைகாக்க அனுமதிப்பர்.
வழிபாடு
அக்னி நட்சத்திரத்தின் போது, திருவண்ணாமலையில் உள்ள அருணாச்சலீஸ்வரருக்கு தாராபிஷேகம் செய்யப்படுவது வழக்கமாக உள்ளது.
வெளி இணைப்புகள்
பகுப்பு:காலநிலை பகுப்பு:இந்திய வானியல்
இடைவெட்டுச் சந்தி
ஒரே தளத்தில், நிலமட்டத்தில், சாலைகள் ஒன்றையொன்று சந்திக்கும் அல்லது இடைவெட்டும் இடம் இடைவெட்டுச் சந்தி (intersection) எனப்படும். மூன்று சாலைகள் ஓரிடத்தில் சந்திக்கும்போது அது முச்சந்தி எனவும் நான்கு சாலைகளின் சந்திப்பு நாற்சந்தி எனவும் அழைக்கப்படுகின்றது. முச்சந்தி என்பது தொடர்ந்து செல்லும் சாலையொன்றை இன்னொரு சாலை சந்திக்கும்போது ஏற்படும் "T" - சந்திப்பாகவோ அல்லது, மூன்று வெவ்வேறு சாலைகள் சந்திக்கும் "Y" - சந்திப்பாகவோ இருக்கலாம். அதுபோலவே நாற்சந்தியும் இரண்டு தொடர்ந்து செல்லும் சாலைகள் இடைவெட்டும் இடமாகவோ அல்லது நான்கு வெவ்வேறு சாலைகள் சந்திக்கும் இடமாகவோ இருக்கக்கூடும். நான்குக்கு மேற்பட்ட சாலைகளும் ஒரே சந்திப்பில் இடம் பெறுவதுண்டு. thumb|இடைவெட்டுச்சந்தி
வகைகள்
இடைவெட்டுச் சந்திகள், கட்டுப்பாடுகளற்ற சந்திகளாக அல்லது கட்டுப்பாட்டு ஒழுங்குகளுடன் கூடிய சந்திகளாக இருக்கின்றன.
இவற்றையும் பார்க்கவும்
பகுப்பு:சாலைப் போக்குவரத்து
Gelijkvloerse kruising
சிறுமொளசி பத்ரகாளியம்மன் கோயில்
சிறுமொளசி பத்ரகாளியம்மன் கோயில் தமிழ்நாட்டில் நாமக்கல் மாவட்டம், சிறுமொளசி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பொங்கல் (1 நாள்) முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆண் துணைச் சுரப்பி தொற்று
ஆண் துணை சுரப்பி தொற்று (Male accessory gland infection-MAGI) என்பது ஆண் இனப்பெருக்க உறுப்பில் உள்ள ஒன்று அல்லது அதற்கு மேற்பட்ட தளங்களில் அழற்சியின் அறிகுறிகளைக் கொண்ட ஒரு நிலை. உலக சுகாதார அமைப்பால் வரையறுக்கப்பட்ட அளவுருக்களின்படி நோயறிதல் செய்யப்படுகிறது. இச்சோதனையானது ஆண் மலட்டுத்தன்மை சோதனை அல்லது அழற்சி காரணங்களை கண்டறியும்போது செய்யப்படுகிறது.
இது பொதுவாக சிறுநீர்க்குழாயிலிருந்து பரவும் தொற்றுநோயால் ஏற்படுகிறது என்றாலும், தொற்று அல்லாத காரணங்களும் உள்ளன.
வரையறை
ஆண் துணை சுரப்பி தொற்று பின்வரும் ஆண் இனப்பெருக்க உறுப்புகள் அல்லது பாதைகளில் ஒன்று அல்லது அதற்கு மேற்பட்டவற்றை உள்ளடக்கிய நோய்த்தொற்றுகளால் (பாக்டீரியா, வைரஸ், பூஞ்சை போன்றவை) தோன்றுகிறது.